Gandia inverteix més de 280.000 euros per millorar la central de la Policia Local
14 desembre 2023

## Gandia inverteix més de 280.000 euros per millorar la central de la Policia Local14 desembre 2023Última actualització: 14 desembre 2023

![](../gestion/img/28e1d124ffb35126ff3d2aaec1f0632cabe86d653ea9900d4572bd6363ad25c5.jpg)  
  

L'**alcalde de Gandia, José Manuel Prieto**, acompanyat per la **regidora responsable de Seguretat, Lydia Morant**; **Vicent Mascarell, regidor d'Urbanisme**; i **el comissari en Cap Principal de la Policia Local, José Martínez Espasa**, han visitat aquest matí les instal·lacions de la central de la Policia per comprovar de primera mans els treballs de millora que s'han realitzat a les instal·lacions.  
  
En concret, l'alcalde ha informat que la Central ja disposa d'una **nova àrea de calabossos** per donar servei a les necessitats del Partit Judicial de Gandia. _"Complim amb la nostra obligació i quan se'ns sol·licite estarem en condicions de custodiar els detinguts",_ ha explicat Prieto, qui ha informat que la inversió ascendeix a **més de 280.000 euro**s amb càrrec al pressupost municipal.  
  
La intervenció ha permés ampliar l'àrea de calabossos que ara disposarà de **cinc estades (una d'elles per a incomunicats)** i que es veu ampliada des dels 70 metres quadrats a **més de 350** que permetran prestar millor servei i que augmenta la seguretat dels agents quan estan treballant a la zona. A més, s'ha millorat el paviment de l'estacionament de la Central, s'ha guanyat espai perquè els agents de les unitats de l'Agent Tutor i Kalos disposen del seu despatx.  
  
A més, l'actuació posa al dia les instal·lacions amb tot el que indica la normativa del Ministeri d'Interior. _"Aquesta inversió millora la prestació del servei i assegura que els agents ho puguen fer en les millors condicions. Hem passat de calabossos de pladur a uns que compleixen tota la norma",_ va finalitzar.

[Twittear](https://twitter.com/share)